
ДО 

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ 
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Изменение и допълнение на решение на решение по т.5 от Протокол №28/27.06.2017 г. във връзка с кандидатстване на Община Бургас с проектно предложение по обявена процедура за предоставяне на безвъзмездна финансова помощ BG16RF0P001-5.001 „Подкрепа на деинституционализацията на грижите за деца“, Приоритетна ос 5 „Регионална социална инфраструктура“, по Оперативна програма „Региони в растеж“ 2014 -2020.  

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
Моля на основание чл. 33, ал. 5 от Правилника за организацията и дейността на Общински съвет и взаимодействието му с общинската администрация на Община Бургас, на насроченото за 25.07.2017г. заседание на Общински съвет да бъде разгледана настоящата докладна записка във връзка със следните обстоятелства
На заседание на Общински съвет Бургас е взето Решение по т.5 от Протокол №28/27.06.2017 г. за кандидатстване с проектно предложение във връзка с обявяването на процедура BG16RFOP001-5.001 „Подкрепа на деинституционализацията на грижите за деца“, Приоритетна ос 5 „Регионална социална инфраструктура“, по Оперативна програма „Региони в растеж“ 2014 -2020.  
Съгласно решението по т. 6 от докладната записка, една от предвидените общо 5 на брой социални услуги, а именно нов дневен център за подкрепа на деца с увреждания и техните семейства бе предвиден за изграждане в недвижим имот – публична общинска собственост, представляващ урегулиран поземлен имот III в кв.19, по плана на ж.к „Братя Миладинови“, гр. Бургас отреден за училище, отразен с идентификатор 07079.620.205 целият с площ от 4149 кв.м, ведно с целия първи етаж от изградената двуетажна масивна училищна сграда с идентификатор 07079.620.205.2, за които има съставен акт за публична общинска собственост № 8588/15.12.2016 г.
Към момента училището е в процес на преструктуриране в Център за специална образователна подкрепа по смисъла на чл.49, ал.2 от Закона за предучилищното и училищното образование и съществува необходимост от обособяване на допълнителни кабинети за развиване на дейността, което не позволява новата социална услуга да бъде разкрита в сградата на училището.
В урегулирания поземлен имот III в кв.19, по плана на ж. к „Братя Миладинови“, гр. Бургас се намират сграда с идентификатор 07079.620.205.1 и  застроена площ 86 кв. м  и сграда с идентификатор 07079.620.205.5, със застроена площ 154 м2, които към настоящия момент са неизползваеми и с компрометирани конструкции.

Предвид горното, предлагаме предвиденият за изграждане нов Дневен център за подкрепа на деца с увреждания и техните семейства да бъде разположен на мястото на съществуващите сгради, като същият ще бъде ситуиран на нормативни отстояния от границите на имота.
Мерките, свързани с благоустрояване  на терена ще способстват за отварянето на сградата към прилежащите територии и ще осигуряват визуална и пространствена интеграция на Центъра с останалата част от комплекса. В двора на училището ще се обособи подходящо място, което да бъде оборудвано с необходимите съоръжения за деца с увреждания, перголи и сенници.

Предвид гореизложеното и на основание чл.21, ал.1,т.8 от Закона за местното самоуправление и местната администрация, предлагам Общински съвет Бургас да вземе следното:

РЕШЕНИЕ:

Изменя и допълва решението по т.5 от Протокол №28/27.06.2017 в частта по т.6 и същото придобива следното съдържание

„т.6 Дава съгласие:
· недвижим имот – частна общинска собственост, представляващ УПИ VI-2356, в кв.21 по ПУП-ПРЗ на ЦГЧ на гр. Бургас, с адрес ул. „Филип Кутев“ №11, гр. Бургас, отразен с идентификатор №07079.618.123, с площ от 185кв.м., ведно с изградената в същия имот масивна двуетажна сграда, отразена с идентификатор №07079.618.123.1, със застроена площ 98кв.м. и с разгъната застроена площ от 196кв.м., за които има съставен Акт за частна общинска собственост №2594 от 05.07.2000г. да бъде предоставен за Център за обществена подкрепа;
· недвижим имот – публична общинска собственост, представляващ урегулиран поземлен имот III в кв.19, по плана на ж.к „Братя Миладинови“, гр. Бургас, отразен с идентификатор 07079.620.205, на мястото на едноетажна масивна сграда с идентификатор 07079.620.205.1, със застроена площ 86 кв. м. с предназначение работилница по дървообработване и сграда с идентификатор 07079.620.205.5 и застроена площ 154 м2 да бъде предоставен за дневен център за подкрепа на деца с увреждания и техните семейства;
· недвижим имот – частна общинска собственост, представляващ масивна едноетажна сграда, отразена с идентификатор №07079.618.3.26, със застроена площ 939кв.м.,  с предназначение –заведение за социални грижи, изградена в поземлен имот с идентификатор №07079.618.3, представляващ част от  УПИ I, кв.1 по ПУП-ПРЗ на Приморски парк – Бургас за който има съставен Акт за частна общинска собственост №8708 от 01.06.2017г. да бъде предоставен за дневен център за подкрепа на деца с тежки множествени увреждания и техните семейства;
· недвижим имот – частна общинска собственост, представляващ УПИ I, в кв.16 по  плана на кв. Акациитe, гр. Бургас, с адрес   ул. „Китка“ №7, гр. Бургас, отразен с идентификатор №07079.659.229, с площ от 745 кв.м., ведно с изградената в същия имот  масивна сграда, отразена с идентификатор №07079. 659.229.1, със застроена площ 120 кв.м. , за които има съставен Акт за частна общинска собственост № 2577 от 26.05.2000 г. да бъде предоставен за преходно жилище за младежи от 15 до 18 годишна възраст;
· недвижим имот – частна общинска собственост находящ се в гр.Бургас, к-с „Меден Рудник“, бл. 462, представляващ  Апартамент със застроена площ от 79,13кв.м., с адрес: к-с „Меден Рудник“, бл. 462, вх.2, ет.1, ап. 24 състоящ се от дневна, две спални, кухня и сервизни помещения, за който има съставен Акт за частна общинска собственост №990 от 29.10.1998г. да бъде предоставен за „наблюдавано жилище“.
Приложения: 

· Скица № 15-269988/09.06.2017г.

· Скица № 15-269979/09.06.2017г.

· Скица № 15-269969/09.06.2017г.

· Акт за частна общинска собственост № 8588/15.12.2016г.

